《丁丑冬至有感》
清代·安定

懒逐羊扬道阻修，命逢磨蝎更须休。非无蕉鹿三更梦，尽付莲池五笔勾。

封酒欣同知己会，敲诗直与古人谋。胸中垒块消融尽，肩上穷来不着愁。

作者简介：安定（1765-1824），字立人，又字慵夫，号鹤清，清无锡人。幼受业先子古琴先生，博览经书旁及岐黄星数之学。逝后有安念祖收拾其遗诗鹤清诗稿二百多首抄录成编。